щеса 

„Унищожава ни! Собствената ни техника ни унищожава“ - думите на твоя колега още бучат в 
ушите ти. Не си сигурен как точно да разбираш този сигнал за помощ, но по пътя нагоре от мината 
заключаваш, че има две възможни обяснения. Или техническа неизправност е довела до 
проблеми в базата, или проблемите не са вследствие на неизправност. И в двата случая ти - един 
от най-опитните инженери в лунна колония „Ганимед“, си един от малкото способни да разрешат 
случая. 

Шест минути ти отнема да стигнеш до повърхността. С асансьора би било по-малко от две, 
но асансьор все още нямаше, тъй като и мината все още не беше официално открита. Всъщност, 
днес беше почивен ден и ти навярно би играл нещо с колегите, ако не изоставаше със своя дял от 
работата поради здравословното неразположение, което изпитваше през последните няколко 
дни. Персоналът на колонията едва наброяваше трийсетима души. Колонизаторите нямаха 
комфорта да си вземат болничен, отпуск или други подобни планетянски глезотийки. 

Забърсваш съзнанието си от паническите мисли, които сигналът за помощ е надраскал, и се 
съсредоточаваш върху следващата си задача - да се върнеш обратно в колонията колкото се може 
по-скоро. Мяташ се на лунохода и потегляш с пълна газ. 


пиаечла 


Кодови думи (КД) 

Стандартната книгоигрова механика. Ако ти бъде указано в текста, записвай или задрасквай 
кодови думи. Ако бъде извършена проверка, спази указанията след нея. За разлика от други 
приключения, в това можеш да записваш една и съща кодова дума повече от веднъж, ако 
условията в текста го изискват. 


Тайни локации 

В този разказ игра ще научаваш за тайни локации. За да бъдат наистина тайни, в текста 
никога няма да ти бъде зададен въпросът дали искаш да ги посетиш. Когато научиш за тайна 
локация, ще научиш и нейните епизод и местоположение. Например Тайна локация навън: 
Басейн (12) значи, че Басейн се намира извън базата на епизод 12. Ще можеш да посетиш басейна 
само когато епизодът, на който се намираш, указва с текст, че можеш да посетиш някоя тайна 
локация навън. 


Хакване 

Доколкото класически битки в този разказ игра липсват, ще ти се налага да влизаш в 
кибернетични такива. С помощта на вградения в костюма ти компютър и твоето майсторство, ще 
трябва да разкодираш датабази и да пробиваш защитни системи. Как става това си е цяла наука и 
за целта на играта ще го сведем до симетрично сражение на хитрост и късмет между теб и врага. 

Всяка от двете страни има свои 3 зара. Първо винаги хвърля врагът. Това е неговата 
защита. След това ти хвърляш твоите 3 зара и започваш своята атака. Ако твой зар съвпадне с 
някой от заровете на врага, веднага го постави до въпросния противников зар. Това се брои за 
едно пълно съвпадение, а за наративните цели на разказа, значи, че част от защитата на врага е 
неутрализирана. Ако един от твоите три зара съвпада точно със зар на врага, това улеснява 
другите ти два зара да неутрализират съперникови зарове. При едно пълно съвпадение, другите 
два зара могат да неутрализират съперникови зарове с +/- 1 разлика от тях самите. Ако два твои 
атакуващи зара съвпадат напълно със зарове на съперника, то последният ти зар може да 
неутрализира последния противников зар дори при +/-2 несъответствие. Ако въпреки тези 
улеснения, твоите три зара не могат да неутрализират и трите зара на врага, то атаката ти е била 
неуспешна, твоите три зара се превръщат в твоя защита, а съперникът ти има шанс да атакува на 


свой ред при същите условия. Когато нечия атака успее, това се брои за пробив. В началото на 
всяко хакване, (в скоби), ще е указано какви са условията за успех. 

Например: Врагът ти хвърля 1, 3, 5 и разполага своята защита. Ти хвърляш 2, 3, 3. Имаш 
съвпадение - 3. Постави една от твоите тройки до тройката на врага. Тя е неутрализирана. Тъй 
като имаш едно съвпадение, твоята двойка може да неутрализира вражеската единица, защото 
разликата между тях е само +1. Постави и този зар до въпросния вражески, за да го неутрализираш. 
За жалост последният ти зар със стойност 3 се различава с цели две единици от последния активен 
защитен зар на врага - 5. Това прави атаката неуспешна. Твоите зарове се превръщат в твоя 
защита - 2, 3, 3. Съперникът хвърля. Падат му се 2, 3, 5. Тъй като има две директни съответствия с 
твоята защита, последният му зар - 5, може да неутрализира твоя зар с 3, защото разликата 
между тяхе +2. Така атаката на съперника е успешна, а той осъществява пробив. 


Умения 
В началото на играта можеш да избереш едно от следните умения, които да използваш при 
хакване. Уменията могат да се ползват всеки ход, но могат и да не се ползват. 
. Усет- преди атака: промени стойността на избран от теб твой зар с +/- 1 
е  Хитрост - преди атака: обърни наобратно избран от теб твой зар (1 става 6, 2 става 
5, 3 става 4 и обратно) 
е Сигурност - при разполагане на твоята защита, преди хвърлянето на врага: смени 
стойността на твой зар със стойност по избор 


Предимства 
В различни хаквания ти или врагът ти ще имате едно от следните 3 предимства. 
Предимствата винаги са задължителни за употреба за разлика от уменията. 
е „ Познание - преди хвърляне: един от заровете се счита за пълно съвпадние. 
Играчът определя кой зар по свое усмотрение независимо дали предимството е за 
врага. След това се хвърлят само останалите два зара и атаката продължава 
нормално 
. „Подготовка - при защита: най-големият зар става равен на 1 
. „Прогноза - в началото на битката: винаги съперникът ти хвърля заровете си пръв 
Например: Врагът ти е супер компютър, който има всички три предимства. Тъй като има 
предимството Прогноза, ти хвърляш пръв и се пада 2, 2, 3, което е твоята защита. Тъй като той 
има и предимството Познание, ти трябва да избереш един от неговите зарове да е еднакъв с един 
от твоите зарове още преди мятането. Ти избираш 3 и съперникът хвърля останалите два зара за 
резултат 1, 3. Тъй като той има едно (автоматично) пълно съответствие, другите му два зара ще 
могат да неутрализират твоите двойки, тъй като са с разлика от - и + 1 съответно. Врагът е 
осъществил пробив. 


начало 


Достигаш до малкия хълм на няма и два километра от базата на лунна колония „Ганимед“. 
Решаваш, че предвид съдържанието на зова за помощ, не е удачно току-така да се влезеш. 
Спираш лунохода и правиш два неуспешни опита да установиш връзка с Командния център. Няма 
и висящи публични известия. Каквото и да се е случило, трябва да е било спонтанно. Никой не е 
имал възможност да го документира или да изпрати известие до планетарното ръководство, пред 
което отговаряте. 

Прекарваш още половин час в неуспешни опити да установиш контакт с колегите си, докато 
в крайна сметка ти самият не получаваш текстово съобщение от началника по сигурността на 
колонията. 


„главният компютър не функционира коректно. Не спазва протоколите и отказва всяка ръчна 
намеса. Всичко, обвързано с основната система, не функционира коректно вследствие. Среща в 
Командния център след половин час.“ 

Явно нещата не са толкова лоши, колкото си мислеше. Въпреки всичко сърцето ти все още е 
натежало. (1) 


1 


Време е да избереш къде искаш да отидеш първо. Пред теб има няколко варианта: 
Да изчакаш на хълма и да проучиш колонията (21) 

Да провериш в складовете за нещо интересно (32) 

Да намериш някого в спалното (43) 

Да отидеш директно към Командния център (38) 

Да посетиш тайна локация навън, която знаеш 


ЖЖЖА, 


-- 


Запиши си КД вноска. Знаеш, че трябва да намериш и изключиш робота миньор. Как точно 
знаеш това, не си сигурен... или поне не искаш да признаеш пред себе си. Нещо шантаво се случва 
тукити знаеш, че основният компютър е ключът към разрешаване на мистерията. Не можеш да 
си позволиш да оставиш да бъде унищожен. 

Роботът миньор се намира във възголяма работилница, която би объркал за хале във всеки 
друг сектор от колонията. От личен опит знаеш, че хакването на самия робот е прекалено голям 
залък за теб. Преди няколко месеца имаше възможност да прехвърлиш системния му код. От 
ръководството те гласяха за технически директор по поддържането на минните-нещо-си... абе, с 
други думи - искаха да ти метнат още един чувал връз гърба. Отне ти доста време и усилия да ги 
убедиш, че тая работа е прекалено сложна за теб. Въпреки че основният ти мотиватор беше 
присъщия на всеки човек икономичен подход към отговорностите в живота, то не беше лъжа, че 
роботът беше програмиран по нови и много чужди за теб конвенции. Разучаването им не е едно- 
две кафета работа. 

Принуден си да измислиш друг подход. Щуква ти, че ако не можеш да поемеш контрол над 
робота миньор, ще се постараеш никой да не може да го направи. Ще прибегнеш към 
вълшебните свойства на гаечните ключове, а където те не свършат работа, ще пробваш и тези на 
чуковете. За да поставиш начало на магическия си ритуал, ще трябва да отвориш капсулата, в 
която роботът се съхранява. 


Хакване на капсулата на бота 

(играе се до първи пробив) 

Врагът има Предимството Прогноза 

ФАко успееш да хакнеш капсулата, бързо се захващах с разглобяването на робота. 
Разпарчетосваш го на толкова части, колкото можеш за най-кратък период от време. Изкривяваш 
някои от връзките, а всички болтове и нитове, които успяваш да събереш, отиват в джоба ти, за 
да ги разхвърлиш навред из колонията. Запиши си КД хайку 

ФАко не успееш да хакнеш капсулата, си запиши КД оптика и бързо напусни сектора, за да си 
спестиш още повече от нежеланото внимание на основната система 


Ив двата случая е време да напуснеш Минния сектор и да се върнеш за избор на нова 
локация. (16) 


- 


Помещението със сейвовете няма допълнителни защити, а и няма нужда от такива. Всяка от 
касите е двойно подсилена, а паролите са толкова комплексни, че ако не ги знаеш, ще ти трябват 
часове, да ги Бгшеогсе-неш, дори и с най-добрите алгоритми. За радост, невниманието на 
началник материална база работи втвоя полза. 

Сейвът обаче е празен. Изстиваш за момент преди зоркото ти око да види чип с памет. Скрит 
е хитро - нито е в някой от ъглите, нито е прекалено напред. Там е, където сянката е най-дебела, 
когато човек застане пред касата. Началникът явно не е бил толкова невнимателен, колкото 
личният му офис свидетелстваше. 

Бързо подкарваш чипа и прехвърляш данните, складирани на него. Намираш подробна 
информация за множество запитвания от и за Сектора за разработка на изкуствен интелект. 
Генерално той е познат като апендикса на колонията. Никой не го взема насериозно, двамата му 
души персонал от своя страна също не дават вид да се вземат насериозно. Именно заради това 
такава активност е меко казано странна. Напомняш си да провериш. Запиши си Тайна локация 
навън: Сектор за разработка на изкуствен интелект (45). 

Намираш и бегла информация за непозната за теб локация, наречена Сектор „Браво“. Има 
координати за местоположението на входа му, но нищо повече. Запиши си Тайна локация навън: 
Сектор „Браво“ (23). 

След като привършваш, връщаш чипа с памет там, където си го намерил. Подозираш, че на 
началника няма да му е нужен вече, но куртоазията ти е пословична и си свикнал да се осланяш 
на нея дори в моментите, в които никой не го изисква от теб. 


Избери следващата си цел: 

> Към комуникационната зала (25) 

> Към зоната с главния компютър (15) 

> или към някоя тайна локация в Командния център 


Е 


В този момент чуваш тежки стъпки и в помещението нахълтва масивна металическа фигура. 
Въпреки объркването си осмисляш, че това е роботът миньор, за който ръководството ти е 
говорило през последните месеци. Той самият не беше оперативен все още... или поне не 
официално. Машината, която стои пред теб, е всичко друго но не и неоперативна. Знаеш, че 
нямаш много опции, камо ли пък добри такива. Опитваш се да направиш заход около робота с 
най-пъргавата крачка, на която си способен, но си проличава, че отдавна не си посещавал 
Спортния център за повече от нормативния минимум. Самият робот е запасен с редица 
инструменти, с които да извлича руда и да си проправя път през скали и лед. Твоят костюм и 
недотам развитата ти мускулатура не представляват затруднение за него. (КРАЙ) 


-- 


Знаеш, че роботът щеше да нахълта всеки момент, ако не се беше погрижил за него. Време е 
да се заемеш със спирането на процесите и изключването на автономната процедура на работа на 
компютъра. Успехът минава през... 


Хакване на Автономен режим за форсирана алиенация 
(Успешно е, ако стигнеш пръв до два пробива) 

АРФ.А. има Предимствата Познание и Подготовка 

Ф При успех (44) 

Ф При неуспех (31) 


Складовете са препълнени с кутии от последната планетарна доставка, пристигнала преди 
не повече от дузина дни. Месечната инвентаризация тепърва предстоеше и с другите 
колонизатори дружно бяхте взели решението да отложите разопаковането на по-малко 
неотложните неща дотогава. 

Не си сигурен какво точно търсиш в складовете, затова погледът ти трескаво прескача от 
секция на секция. В първите два хангара не намираш нищо значимо, но в третия намираш трупа 
на свой колега, всъщност началник материална база. „Е, няма да му трябва вече“, помисляш си, 
докато вземаш магнитната му карта. С нея би следвало да имаш достъп до личния му офис. 
Запиши си Тайна локация навън: Офис на началника (36). Ужасяваш се от небрежността, с която си 
позволил тези думи да ти дойдат наум, но само за миг. Не е време за сантименти. Трябва да 
напуснеш складовете колкото се може по-скоро, за да не те сполети съдбата на началника. 

ъ Ако имаш КД пролом (14) 

> Ако я нямаш (22) 


- 


След още няколко минути чакане виждаш, че роботът, който колонията използва за 
пръскане на оранжериите с наторители и пестициди, се запътва към спалното. Не съумяваш да си 
обясниш защо. Запиши си КД робот и избери следващата локация, която да посетиш. 


ъ Към спалното (11) 
> Към складовете (32) 
> Към командния център (38) 


Запиши КД похлупак. Предпазливо се приближаваш към тъй наречения сектор „Браво“. Той 
представлява подземна постройка, вкопана в ледник на около два километра от основния 
комплекс. Как знаеш координатите му, не си склонен да признаеш пред себе си. 

Осенява те мисълта, че ти, един от първите заселници в колония „Ганимед“, не си виждал 
изграждането на сектор „Браво“, нито си чувал за него. Подозираш, че той е една от първите 
постройки на тази луна ие строго засекретен. 

Не се изненадваш, когато забелязваш, че цялата околност е осеяна с камери. Знаеш, че 
трябва да се погрижиш за тях преди да влезеш и единственият начин ще е да преодолееш 
защитата им и да ги хакнеш. Ако не си склонен да поемеш този риск, можеш и да се откажеш. (16) 


Хакване на камери 

(Успешно е, ако стигнеш пръв до два пробива) 

Камерите имат Предимствата Прогноза и Подготовка 

ФАко успееш, просто продължи напред 

Ф Неуспехът ти носи КД оптика. Главният компютър знае за твоето присъствие и не ти 
остава друго освен да преглътнеш горчивия залък 


Ив двата случая те очаква (46). 


- 


Преминаваш през вратата и заставаш в антрето на Командния център. Както си и 
предусещал, през огромната стъклена стена виждаш, че заседателната зала е празна. Имаш 
няколко различни места, на които да потърсиш обяснение за случващото се: 

з Към комуникационната зала (25) 

> Към зоната с главния компютър (15) 

з или към някоя тайна локация в Командния център 


10 


Секторът за разработка на изкуствен интелект е един от онези придатъци на колонията, на 
които всички гледат с насмешка. Публична тайна е, че началник колонията лично е държала този 
сектор с двамата му души персонал да й бъдат поверени, та дори е стигнала до поставянето на 
ултиматум пред генералщния щаб. Други свидетелства сочат, че е държанка на някой от 
генералите и това е малкият й подарък за „добрите услуги“. Къде свършва истината и къде почват 
завистливите подмятания на колегите ти, не се наемаш да твърдиш. 

Факт е обаче, че отчет след отчет Секторът за разработка на изкуствен интелект е най-малко 
продуктивното и най-силно критикуваното звено в колонията. В следствие на тази си репутация, то 
е силно пренебрегвано от всичките ти колеги и (с прискърбие си признаваш) от теб самия. 

На влизане установяваш, че вратата е отворена. Секторът е малка сграда с две помещения - 
малка стая с два компютъра и локална сървърна машина, за която не знаеш да е закачена за 
общата мрежа, както и малка конферентна заличка с четири стола, един от които се ползва за 
закачалка и полица. 

Първата ти работа е да се опиташ да хакнеш сървъра, за да достъпиш датабазата на сектора. 
Не очакваш затруднения. 


Хакване на датабаза 

(Успешно е, ако стигнеш пръв до два пробива) 

Ф При успех - започни да четеш документацията на (42) 

ФПри неуспех - активираш защитната система на сървъра и той осъществява успешно 
процедура по самокриптиране. Знаеш, че нямаш време да обърнеш последствията й без нужния ключ 
и напускаш сектора (48) 


11 


Вратата на спалното помещение е заключена. Единственият начин да влезеш вътре е да я 
хакнеш. Ако не искаш да го правиш, директно премини на (19). 


Хакване на врата 

(Играе се до първи пробив) 

Ги имаш Предимството Познание, но само ако нямаш КД талер 

ФАко успееш да направиш пробив първи, успяваш да отвориш вратата безпроблемно 

ФАко не успееш, забелязваш, че вратата изпраща сигнал до основната система. Не си сигурен 
какво значи това, но надали е за твое добро. Запиши си КД оптика 


И в двата случая влизаш в спалното помещение. (29) 


Те 


Влагаш десетки часове, може би цял ден, може би повече, в опити да емулираш процеса по 
делигиране на код за достъп, обяснен в документацията на автономния режим. Многократно 
прибягваш до самите записки и променяш подхода си. Нищо не сработва. Опитите ти са гръмък 
провал. 

Знаеш, че си загубил немалко време в тях и си сигурен, че не остава много, докато 
„нашествениците“ дойдат. Не си убеден, че ще можеш да избягаш или да се покриеш. 
Единственото решение, което ти се струва разумно, е да се погрижиш в ръцете им да попадне не 
злато, а шлака. 

Със злобна решимост се заемаш с методичното унищожаване на материалната база на 
лунна колония „Ганимед“. Оказва се, че роботът за пръскане на оранжерии, който все още е в 


спалното, не е толкова лошо повреден от киселината, с която беше напръскал всичко. Повтаряш 
процедурата в Здравния център и в Минния сектор. Със сектор „Браво“ успяваш да се разправиш 
Лично. 

Във финалните си мигове стоиш и наблюдаваш главния компютър. Преди да натиснеш 
копчето за стартиране на режима за пръскане и тук, заплюваш причинителя на цялото ти 
страдание. Храчката ти обаче се лепва на вътрешния край на визьора. Технологията е 
изпреварила човешката еволюция. По гърба си усещаш мравучкане, което бързо прераства в 
пареща болка. Мрачното ти чувство за самоирония отбелязва, че направо се разтапяш от гордост 
от стореното. 

ФИНАЛ 4: Инстинкт за самоунищожение 


19 
Имаш ли КД гъст? 
з Да (4) 
з Не (41) 

14 


Който и да е под контрол на основната система, знае, че в складовете има натрапник. Малък 
рояк летящи дрони кръжат недалеч от входа. За радост, в колонията на практика няма военна 
техника и тези дрони не са пряка опасност. Да бъдеш забелязан от тях, обаче, може да доведе до 
по-малко непосредствена, но не по-малко реална заплаха. Прехвърляш всички опции през ума си. 
Дроните не дават вид, че ще се оттеглят, а престоят в коридора на складовете е всичко друго, но не 
и комфортен. 

Хрумва ти нещо. Тъй като дроните са създадени за работа в минни шахти, те не са снабдени 
с видео оборудване, а с ехо локатори. Ако съумееш да пренастроиш своя костюм, възможно е да 
го накараш да обърква честотните сигнали, на които дроните разчитат. Не е същото като да си 
невидим, но се надяваш, че данните, които търсачите ти ще съберат за теб, ще са достатъчно 
объркващи, за да са безполезни. 


Хакване на костюм 

(Успешно е, ако първи направиш пробив) 

Ако имаш КД талер, костюмът има Предимството Прогноза 

ФАко успееш, се измъкваш с бърза крачка и надеждата, че врагът ти не е успял да те проследи 

ФАко не успееш, се хвърляш презглава на излизане от склада. Сигурен си, че си бил забелязан и 
нямаш представа какви ще са последствията от това. Запиши си КД оптика 


И в двата случая изходът от склада се намира на (22). 

Без пречки влизаш в зоната с главния компютър, който дирижира цялата основна система 
на лунна колония „Ганимед“. Както си и очаквал, обаче, печатът за сигурност на отделението с 
компютъра е активен. Печатът по начало е там, за да гарантира, сигурността на компютъра от 
термални, атмосферни и други подобни проблеми, но като нещастно за теб стечение на 
обстоятелствата, това, че ограничава достъпа до него, сега гарантира сигурността на тези, които са 
отвлекли контрола над него. Задължително трябва да се справиш с печата. Поемаш си дъх, 
прехвърляш набързо това, което знаеш за оперативните му свойства, и се захващаш за работа. 


Хакване на печат 
(Успешно е, ако успееш да стигнеш пръв до два пробива) 


Ги имаш Предимството Подготовка, но само ако нямаш КД талер 
ФАко успееш (40) 
Ф Ако печатът стигне пръв до два пробива (28) 


ц- 
Накъде ще продължиш? 
та Ако нямаш КД сънища, можеш да посетиш спалното отделение (11) 
з Ако нямаш КД предмети, можеш да посетиш складовете (32) 
3 Можеш да продължиш към Командния център (38) 
> Или да посетиш тайна локация навън, която познаваш 
11 
Имаш ли КД вноска? 
з Да (16) 
з Не (30) 
ц- 


Вратата на Командния център е блокирана. Досещаш се защо това е така, но също така си 
убеден в способностите си да я отвориш. 


Хакване на врата 

(трябва да направиш пробив първи), но ако имаш КД талер (вместо един, трябва да направиш 
два поредни пробива без срещу теб да бъде осъществен такъв) 

Врагът има Предимството Подготовка 

Ф При успех (9) 

Ф При неуспех си запиши КД оптика и се върни на (16), за да избереш друго продължение 


ц-- 


Отдалечаваш се бързо от спалното отделение. Умът ти бързо прехвърля видяното и ти 
трябват няколко секунди, докато успееш да се фокусираш върху следващата си стъпка. Запиши си 
КД сънища и мини на (16). 


еп 


Достатъчно опитен си в тези неща, че да знаеш, че не си свършил работата особено чисто. 
Подозираш, че ако външен агент е установил контрол над основната система, той вече знае за теб. 

з Ако все пак решиш да влезеш в склада, запиши си КД пролом и мини на (6) 

ъ Можеш и да се откажеш (22) 


31 


Прекарваш няколко минути в оглед на колонията, но нищо не се случва. Време е да решиш 
какво искаш да предприемеш. 
Остани и проучи обстановката още малко (7) 
Продължи към складовете (32) 
Продължи към спалното (43) 
Продължи към Командния център (38) 


чужу 


-- 


Докато се отдалечаваш от склада, прехвърляш възможностите си. Не си сигурен какво точно 
си очаквал да откриеш там, нито дали си го открил, но знаеш, че времето напредва, а мистерията 
няма да се разплете сама. 

Запиши си КД предмети и мини на (16). 


а 
Имаш ли КД похлупак? 
7 Да (16) 
з Не (8) 

Дои) 


Знаеш, че няма смисъл да търсиш ръководството ви. Те са се отказали от вас в момента, в 
който са задействали А.Р.Ф.А. На всичко отгоре са ви продали на „нашествениците“ за двойна 
изгода. Как точно едното е съвместимо с другото, не знаеш и не ти е отредено да разбереш. 
Единственото, в което си сигурен, е, че ти трябва алтернативен подход на действие. 


Имаш ли КД разпоредител? 
3 ПЕЕ 
3 Не (39) 


-- 


Още с влизането в комуникационната зала разбираш, че цялата екипировка е неактивна. 
Опитите ти да я реактивираш са неуспешни. Множество неща по веригата са объркани - 
енергоподаването е прекъснато, връзката с алтернативния източник - също, сателитите са 
прибрани и прочее други пречки. 

Цялата работа мирише на саботаж, но освен всичко друго е и малко нелепа. На момента, в 
който системата ви прекъсне активност необявено...така де, няколко минути след него всъщност, 
от няколко други колонии и от главния щаб ще разберат, че контактът е изгубен и ще стартират 
процедура по възстановяване на комуникацията, която предвижда дори военна намеса при липса 
на отговор. 

Единственото ти логично обяснение е, че похитителите на основната система са предпочели 
гарантирано да привлекат внимание, но да предотвратят непосредствена човешка комуникация и 
изнасяне на директна информация за тяхната дейност. 

При всяко положение, за да реактивираш комуникационните системи, ще трябва да 
прекъснеш саботажа на главния компютър. Можеш да продължиш към: 

> Зоната с главния компютър (15) 

> или към някоя тайна локация в Командния център 


-- 


Изтрий всички свои Кодови думи, но НЕ и Тайните локации. 

Събуждаш се на контролното табло на лунохода си. Заспал си от умора по пътя на връщане 
или стресът те е извадил за секунди от реалния свят. Не си сигурен. Сигурен си в едно, обаче, и 
това е, че не искаш да се върнеш в колонията, накъдето изглежда си се запътил. Веднага отваряш 
записките на вградения в костюма си компютър и установяваш, че последното записано действие 
е успешният опит за пробив на А.Р.Ф.А. Спомените ти свидетелстват за същото, макар че сега си 
във фактическа ситуация, която не би могла да съществува при тези условия. Ако досега днешният 
ден е бил объркващ, то в този момент той тотално забърса всички остатъчни следи от разбиране 
от бялата дъска на твоя ум. 


Спираш лунохода на хълма преди колонията. Наясно си, че няма смисъл да губиш време в 
напразни опити да се свържеш с колегите си. Не знаеш с какво си заслужил втория шанс, с който 
разполагаш сега, но нямаш намерение да го пропилееш. 

Вече знаеш за някои от тайните, които лунна колония „Ганимед“ крие. Чувстваш се по- 
подготвен да се изправиш срещу врага си. 

Избери си още едно Умение от списъка и считай, че разполагаш и с него. Запиши си КД талер. 
Върни се на (1), за да направиш следващия си избор. 


-а 


Малко след като чуваш звука за заключване на входа, чуваш и движението на машина. 
Успяваш да фокусираш и източника - робота за пръскане на оранжериите с наторители и 
пестициди. Как и защо е попаднал тук, не знаеш. Виждаш единствено, че влиза в работен режим. 
Съдейки по бледожълтия цвят на течността и скоростта, с която привидно фините капчици падат, 
разбираш, че роботът пръска с киселината, която ползвате, за да разградите растенията, когато 
реколтата бъде обрана. 

Да спреш робота с физическа сила, би било напълно невъзможно. Въпреки че не е бойна 
машина и няма да отговори на агресията ти, той е толкова масивен, че се съмняваш, че би успял 
да постигнеш каквото и да било, дори да го блъскаш цял ден. Единственият начин да се справиш с 
него е да го хакнеш преди костюмът ти да е поддал под киселината и ти да си се превърнал в тор. 


Хакване на робот за пръскане на оранжерии 

(Играе се до първи пробив) 

Ако имаш КД талер, роботът има Предимството Подготовка 

ФАко не успееш първи да направиш пробив, си се забавил прекалено и умираш в бавна агония, 
прояден от киселината (КРАЙ) 

ФАко успееш да се справиш, продължи да четеш 


Редно е да напуснеш спалното колкото се може по-скоро. Ще трябва да се справиш с вратата, 
която в момента е заключена. 


Хакване на врата 

(Играе се до първи пробив) 

Ги имаш Предимството Познание, но само ако нямаш КД талер 

Ф Ако успееш да направиш пробив първи, всичко минава без усложнения 

ФАко не успееш, забелязваш, че вратата изпраща сигнал до основната система. Не си сигурен 
какво значи това, но надали е за твое добро. Запиши си КД оптика 


И в двата случая рано или късно успешно излизаш от спалното. (19) 


-- 


Неуспехът ти активира аварийната система за защита. Съвсем беше изключил за това. 
Чуваш блокирането на вратата към коридорчето, водещо до антрето, както и предупредителния 
звук. След около минута и половина системата ще извърши процедурата по „очистване“ на стаята. 
Тя включва облъчване с няколко лазера, прогарящи единствено органичната материя. 
Благодариш мислено на съдбата за нещастния случай отпреди три години в лунна колония...не 
помниш коя беше, без който нямаше да имаш безценните деветдесет секунди живот. 


Хакване на система за защита 
(Играе се до първи пробив) 


Системата за защита има Предимството Прогноза, а ако имаш КД талер, има също и 
Предимството Познание 

ФПри неуспех - си изненадан. Разучавал си системата за защита преди, но явно са били 
нанесени промени. Преди да успееш да осмислиш какво се случва, идва твоят (КРА... 

ФПри успех - продължи да четеш 


Системата за защита е свързана или по-точно е придатък на печата, заключващ компютъра. 
Заради предварително установения контакт с печата беше възможно и това хакване на защитната 
система. Мислите ти те настигат чак сега. Решението да опиташ тази маневра, взето под 
влиянието на адреналина, се оказва очарователно успешно. 

Вдишваш за пръв път сякаш от години. Именно заради връзката между защитната система и 
печата успяваш безпроблемно да довършиш пробива си и да разпечаташ главния компютър. 
Запиши си КД гъст и премини на (40). 


-- 


В сектора виждаш потресаваща гледка. Всичко е неузнаваемо. Стените са все едно излети от 
разтопен восък, обзавеждането е едва различимо. Единственото, което ти подсказва какво се е 
случило, е силно повреденият робот за пръскане на оранжериите, който стои в единия ъгъл на 
големия входен коридор. По всяка вероятност роботът е напръскал целия сектор с киселината, 
която ползвате за разграждане на сезонните растения след като оберете плодовете им. Вратата е 
била заключена, за да не може никой да излезе. Отпъждаш зверските картини, които 
въображението ти обрисува и излизаш на бегом от сектора. Знаеш, че вътре няма да откриеш 
нищо. (19) 


ап 


Приближаваш Минния сектор. В него тече плануването и документалната реализация на 
минните дейности, които са основната причина да сте на тази луна. Тук се случват и всички 
разработки, свързани с процеса. Въпреки че през последните седмици имаш не малко работа по 
минните шахти, достъп до Минния сектор нямаш. Или поне не би имал, ако не беше картата на 
твоя колега, когото откри мъртъв в спалното. С нейна помощ влизаш в Минния сектор и се 
захващаш да търсиш следа. 

Имаш ли КД талер? 

та Да (2) 

з Не - не се сещаш за нищо конкретно, което да ти е от полза. След кратко лутане се 
отказваш (16) 


-а1 


Не успяваш да надмогнеш над софистицираната защита на А.Р.Ф.А. Изкуственият интелект е 
добре подготвен за атаката ти и изглежда, използва данните от нея за собственото си подобрение. 
На този етап не си сигурен дали компютърът също е наясно с повторението на събитията и дали 
той самият не е отговорен за цикъла. 

На въпросите ти, обаче, няма да бъде отговорено. Неуспешният ти опит за хакване 
задейства защитната система, но за твоя изненада не следва предупредителният звук за 
задействане на лазерите, нито самите лазери се активират. 

Вместо да бъдеш разпарчетосан, увисваш да чакаш неловко. Какво точно? Не си сигурен, 
нито знаеш защо А.Р.Ф.А. те държи като заложник. След кибер сражението на вградения в 
космическия ти костюм компютър са нанесени сериозни поражения. Часове ти отнема да 
оправиш дори най-базовите вратички, които врагът ти си е оставил. Разбираш, че ситуацията е 
неспасяема и се отказаваш. 


Приблизително два дни по-късно, вече на предела на силите си, ти чуваш отварянето на 
входната врата. Мудно извръщаш глава към нея. До теб се приближават двама души, възвисоки и 
в непознати за теб космически костюми. Застават пред теб, наблюдават те и вероятно 
комуникират помежду си. 

Можеш да се закълнеш, че има нещо странно в тях. Дали е формата на визьорите им, 
позицията им или нещо друго. Мислите ти вече не следват установените през годините 
индуктивни алгоритми. Една от фигурите се навежда или по-скоро някак странно се приближава 
към теб. Губиш съзнание преди да се случи нещо повече. 

ФИНАЛ 1: Срещи от третия вид 


--- 


Заобикаляш оранжериите и достигаш до входа на складовата база. Първата врата е 
отворена и влизаш безпроблемно. Минаваш по коридора, който води към вътрешната врата и 
при опита си да я отвориш, установяваш, че тя на свой ред е блокирана. Не е рядкост складовете 
да бъдат заключвани в извънработно време, но защо само вътрешната врата? Ако искаш да 
влезеш, ще трябва да я хакнеш. За радост моделът ти е познат и работата не следва да е много 
трудна. Можеш и да се откажеш, но веднага се върни на (22) за избор на нова локация. 


Хакване на вратата на склада 

(Успешно е, ако успееш да стигнеш пръв до два пробива) 

Ги имаш Предимството Познание, но само ако нямаш КД талер 

ФАко успееш да хакнеш вратата без тя да е осъществила пробив (6) 

ФАко успееш да хакнеш вратата, но тя е осъществила пробив (20) 

ФАко не успееш да хакнеш вратата, чуваш заключването на другата врата, през която вече 
си минал. Многократните опити да се справиш със защитите й са неуспешни. След неопределимо 
количество часове прекарани като затворник в коридора на складовете, чуваш външната врата да 
се отваря. С олекнало от внезапния прилив на надежда сърце поглеждаш натам, но гледката те 
попарва. (КРАЙ) 


за 


И единственият приемлив ход на действие е да се съпротивляваш. Чрез информацията, 
събрана от Сектора за разработка на изкуствен интелект, си сглобил план за действие. 
Изкуственият интелект А.Р.Ф.А. се оказа изключително способен в собствената си защита и 
единствено необясними за теб обстоятелства ти помогнаха да се пребориш с него. Вместо да 
изключваш процеса напълно, можеш да се погрижиш той да работи на твоя страна и от твое име. 


Делигиране на код за достъп 

(Успешно е, ако успееш да стигнеш пръв до три пробива) 
Врагът има и трите Предимства 

ФАко все пак се справиш (49) 

ФАко не успееш (12) 


ач 


В офиса на началника намираш предимно документация от всякакъв характер. На първо 
четене няма нищо подозрително, а за второ четене нямаш достатъчно време. Въпреки всичко, 
разходката дотук не е била напразна. В едно от шкафчетата до работната маса успяваш да 
откриеш личния таблет на началника. След кратко прехвърляне на записки научаваш паролата му 
за сейва в Командния център. Запиши си КД бизнес и Тайна локация в Командния център: 
Сейвове (3) мини на (16). 


--|-- 


Минаваш през първата врата успешно, но втората е блокирана. При опита ти за хакване 
чуваш как хидравличната система на първата врата блокира и нея. Чудесно! Сега си в капан и 
както изглежда, няма да ти е толкова лесно да се справиш с него. 


Хакване на врата 

(Трябва да осъществиш два поредни пробива без да бъдеш пробит) 

Вратата има Предимството Прогноза, а ако имаш КД талер, има също и Предимството 
Подготовка 

ФАко хакването е успешно, съумяваш да си отвориш път навътре към Командния център (9) 

ФАко е неуспешно, прекарваш най-неприятните няколко дни от живота си. От многото 
лешояди дехидратацията е този, който пръв посяга с човка към теб. След това нищо друго няма 
значение (КРАЙ) 


-|- 
Имаш ли КД бизнес? 
3 Да (16) 
3 Не (34) 

даи 


Решаваш, че най-разумното нещо, което можеш да сториш, е да уведомиш планетарното 
ръководство за случилото се и да получиш указания за действие. Реактивираш комуникационните 
системи, които преди това А.Р.Ф.А. е бил деактивирал. Подаваш кратко и точно рапорт за 
случилото се днешния ден и сядаш да изчакаш отговора. 

Близо час по-късно пристига съобщение директно от генерал-ръководителя на 
колонизационните дейности, отговорен за тази и сродните й колонии. Инструкциите са кратки и 
ясни: 


Опитай се да намериш оцелели. Стабилизирайте колкото се може повече от системите и 
процесите в „Ганимед“. Имаш достатъчно провизии и ресурси, за да оцелееш. Наш екип вече пътува 
към теб. 


Захващаш се за работа веднага. Докрая на същия ден вече си се уверил, че други оцелели 
няма. Намерил си останките на двадесет и един от твоите колеги, а от другите няма и следа. След 
два дни непрестанна работа по възстановяването на реда в колонията, третият започва по-рано. 
Събуден си от отварянето на вратата към Сектора за разработка на изкуствен интелект, където 
спиш сега заради огромните повреди по спалното, нанесени в деня на трагедията. Прекалено 
рано еза спасителния екип. Очаквал си да им отнеме поне месец, ако не и повече. 

Рязко отлепяш глава от масата, на която си се проснал, избутваш стола под теб настрани и се 
обръщаш, за да видиш кой е натрапникът, но по тялото си усещаш непознати тръпки, подобни на 
потапяне в ледена вода. Тръпките удавят съзнанието ти. Очите ти губят фокус и тялото ти се 
изсипва обратно на масата. Дори надеждата това да не е последното ти събуждане се предава 
пред мрака. 

ФИНАЛ 2: Нож в гърба 


-|- 


Командният център е средно голяма сграда в дъното на комплекса, ако гледаш от посоката, 
от която ти идваш. Минаваш покрай оранжериите и Здравния комплекс до тях. Не забелязваш 


нищо съмнително. Докато краката те водят към Командния център, умът ти превърта всички 
притеснителни мисли, които си събрал през днешния ден. 

Колко пъти имаш КД оптика? 

> Нула (9) 

та Един (18) 

3 Повече (35) 


--- 


Единственото, което ти хрумва, е да избягаш. Единственото място, на което смяташ, че ще си 
в относителна безопаност от „нашествениците“, поне засега, е мината. Докарваш лунохода си в 
близост до базата на колонията и го натоварваш с провизии. Пренасяш няколко курса до мината, 
докато не решаваш, че имаш храна, вода и кислород за седмици, ако не и месеци. 

Не ти се иска да поемаш излишни рискове с допълнителни курсове. Правиш обиколка на 
околността, за да намериш подходящо скривалище за лунохода си, в случай, че пак ти потрябва. 
Откриваш непривличащ вниманието хребет на близо два километра и решаваш, че по-добро 
укритие няма да намериш. Разкачаш всички системи на возилото и се погрижваш то да е 
неоткриваемо поне по дигитален път. 

Връщаш се до мината и слизаш в една от шахтите, които си проверявал днес. Облягаш се на 
една от стените уморен от днешното бягане напред-назад и зачакваш неизвестното да те догони. 

ФИНАЛ 3: Сам самин 


аа 


След като главният компютър е разпечатан, не губиш никакво време и се захващаш да 
видиш какво се случва. Първо трябва да проникнеш през защитите и да установиш какъв е 
работният му процес. 


Хакване на защитите на главния компютър 

(Успешно е, ако стигнеш пръв до два пробива) 

Врагът има Предимството Подготовка, но само ако имаш КД талер 

ФНеуспех - в нескопосания си опит да си осигуриш достъп до работния процес на главния 
компютър, активираш системата за защита. Няколко модерни лазера за срязване на биологичен 
материал правят предварително начертана разходка из стаята и от теб ост ав ат сам 0 ма лки па 
рче та. (КРАЙ) 

ФПри успех - продължи да четеш 


Успяваш да си осигуриш достъп до работния процес на главния компютър. Разбираш, че 
хаосът в колонията не е задвижван от похитители или като цяло от каквито и да било активно 
подавани команди. Всичко е продукт на автономен процес, някаква форма на изкуствен интелект, 
който или е недобре настроен към вас или е недобре настроен, точка. Което и от двете да е, 
нямаш много полезни варианти, трябва да спреш активните процедури. 


Имаш ли КД хайку? 
3 Да (5) 
> Не (13) 


141 


Време е да се заемеш със спирането на процесите и изключването на автономната 
процедура на работа. Успехът минава през... 


Хакване на Автономен режим за форсирана алиенация 


(Успешно е, ако стигнеш пръв до два пробива) 

АРФ.А. има Предимствотото Познание, а ако имаш КД талер, А.РФ.А. има и Предимството 
Подготовка 

Ф При успех (47) 

Ф При неуспех (4) 


на 


Пред очите ти се разкриват неподозирани тайни. Оказва се, че Секторът за разработка на 
изкуствен интелект е толкова непродуктивен, защото продукцията му се изнася. Фасадата на 
маловажно и неадекватно звено му позволява да остане извън радара на когото и да било от 
важните играчи в колонизаторския бизнес. Всъщност двамата „учени“ на „Ганимед“ просто 
администрират прогреса на множество малки звена на повече от дузина космически тела в 
Слънчевата система. 

Едно от най-важните ти разкрития е, че Секторът планира тестването и наблюдението на 
„Автономен режим за форсирана алиенация“. Според документацията това е режим, който ще 
подтикне основната система автономно да преосмисли и преоцени своите процеси. Заявките са, 
че това ще гарантира минимизирането на влиянието на човешките грешки при работата на 
колонията. Документацията не те убеждава, че са спазени достатъчно добри стандарти на 
самопроверка на кода. Хипотезите звучат повече като ученическо есе отколкото като сериозна 
работа. Мирише ти на дизайнер, който отчаяно е искал да е в светлините на прожекторите. 
Възможно ли е цялата трагедия в колонията да е вследствие на самозабравата на някой 
мегаломан на кой знае колко светлинни минути разстояние? 

Ако не друго, документацията подробно описва процедура за ръчен контрол над функциите 
на автономния режим. За целта, след пробив в защитата на основния компютър трябва да 
назначиш на самия себе си код за достъп - процес, който да ти позволява спонтанна и 
безпрепятствена намеса в работата на автономния режим. Режимът следва да може да се 
адаптира и да работи около и в полза на подаваните му инструкции. Не звучи никак просто. Абе, 
даже си звучи ужасно комплексно и отвъд инженерните ти способности, но избор и чудо! Това 
може да е път за бягство от тази бъркотия. 

Запиши си КД разпоредител и се приготви за излизане от Сектора. (48) 


14 


Влизаш в спалното отделение. Тук всичко изглежда нормално, освен че остро се усеща 
липсата на хора. Възможно е всички да са откликнали на повика на началника по защитата. След 
кратък оглед успяваш да намериш магнитната карта на твой колега, отговарящ за минните 
дейности, до неговото легло. Нещо странно се случва. Вие винаги и при всякакви условия сте 
задължени да носите идентификаторите си. Те са и единственият ви начин да достъпвате 
различните сгради, които ви е позволено. Запиши си Тайна локация навън: Минния сектор (17). 

Готвиш се да тръгваш, но напът за изхода чуваш запечатването на вратите. Някой те е 
заключил тук. Мини на (27). 


Щи 


Успяваш да удариш А.Р.Ф.А. точно така както си се надявал. Докато изкуственият интелект се 
опитва да „гаси пожарите“, които си разпалил в процеса му на работа, ти съумяваш напълно да 
деактивираш алгоритмите за вземане на самостоятелни решения. 

Отпускаш стегнатите си рамене и издишаш така шумно, че вярваш, че се е чуло не само 
отвъд космическия ти костюм, ами дори отвъд стените на Командния център. След краткия 
момент на триумф е нужно да избереш следващите си действия разумно, но бързо. 

Имаш ли КД копейка? 


з Да (24) 


з Не (37) 
ЕЛЕН 
Имаш ли КД разум? 
з Да (16) 
з Не (10) 
че 


В сектора откриваш безброй много източници на полезна информация. Документи, 
кореспонденции, датабази. Толкова са много, че седмици няма да ти стигнат само да ги сортираш. 
Разумно решаваш да провериш последните кореспонденции. Стомахът ти се свива още с първите 
редове. 


Генерале, 

Докладвам, че преговорите с нашествениците бяха успешни. Целите им съвпадаха с 
предположените от Вас. (..) Те се съгласиха на предложените от Вас условия с единствената 
уговорка, че към предложеното от нас ще добавим и трите лунни колонии на тази планета. (...) 
Поради малкия брой колонизатори и за да ограничим разходите, съветвам да пренебрегнем 
протокола по оттеглянето им. (..) Настрани от съображенията ми, считам тъй стеклите се 
обстоятелства за удобна възможност за подсилване на Вашите искания за по-висок бюджет за 
изследване и разработка на изкуствен интелект. „Авариите“ в колония „Ганимед“ ще са добро 
основание и за пред Космическия съвет, и за пред другите военни лидери. 


Скапаното копеле началник колонията ви е продала. Тя самата се изнесе от колонията преди 
седмица, за учудване на всички, без предварителна заявка, без да уповести срок за завръщане. 
Дори толкова високопоставени особи не си позволяваха такива своеволия. 

Тези записки разкриваха всичко. Защо да ни се отчита, след като вече ни беше продала. Още 
по-лошо, че го е сторила заедно с ръководството на колонизационната програма. Със сигурност 
няма към кого да се обърнеш за помощ и ще трябва да се оправяш сам в тази каша. 

Спомените ти за прочетено настигат бурната ти реакция с известно закъснение. 
„Нашествениците“? Нямаш идея кого това съобщение описва като „нашествениците“. Не ти е 
известно да сте във война, нито да има каквито и да било сериозни конфликти из цялата Слънчева 
система. Понякога новините пътуват бавно от единия й край до другия, но армиите винаги пътуват 
по-бавно от новините. 

Тук ставаше дума за нещо друго. Ставаше дума за заплаха, непозната за теб. Все още не 
знаеш точно какво се има предвид в този разговор, но си сигурен в едно - не можеш да имаш 
вяра на никого. 

Излизаш от сектор „Браво“ и по най-бързия начин се връщаш в близост до колонията. Не 
знаеш колко дена или часа имаш, за да намериш изход от ситуацията, но не смяташ да ги губиш в 
нерешителност. Запиши си КД копейка и премини на (16). 


чт 


Успяваш да извършиш малък подвиг, надделявайки над автономния режим и започваш 
процедура по извличане на данни, за да можеш да разбереш кой или какво стои в основата на 
случките от днешния ден. 

В този момент чуваш тежки стъпки и в помещението нахълтва масивна металическа фигура. 
Въпреки объркването си осмисляш, че това е роботът миньор, за който ръководството ти е 


говорило през последните месеци. Той самият не беше оперативен все още... или поне не 
официално. 

Роботът не губи и секунда и се насочва към теб. Ти отскачаш уплашено встрани, но удар не 
последва. Миньорът продължава още метър напред и забива един от инструментите си в главния 
компютър. Целта му не си бил самият ти. Явно автономният процес е склонен да унищожи себе си, 
за да нети даде достъп до тайните си. 

Прокрадва се и друга мисъл. Какво, ако въпросният автономен процес няма нужда от 
главния компютър, за да оперира? Това са само догадки, с които нямаш спокойствието да си 
играеш. Време е да бягаш, все пак не знаеш кое ще е следващото нещо, което роботът миньор ще 
режи да изкоруби. 

Вече си на няколкостотин метра от Командния център, когато ушите ти изпищяват, 
вестибуларният ти апарат те предава и ти се свличаш като парцал на земята. Електромагнитен 
пулс ли беше, експлозия ли стан... Безцветна светлина удавя зрението ти, а в последствие и 
мислитети. (26) 


и 


Не ти остава друго за вършене тук. Запиши си КД разум. Напускаш Сектора за разработване 
на изкуствен интелект с повече въпроси и по-малко отговори отколкото си влязъл. Връщаш се до 
началната си точка, за да избереш следващата локация, която да посетиш. (16) 


на - 


Десетки часове, ако не и цял ден, минават в опитите ти да си делигираш код за достъп и в 
крайна сметка те постигат успех. Първата ти работа е да тестваш процеса на работа. Начинът на 
подаване на команди не е съвсем интуитивен, но ще свикнеш. 

Не си сигурен колко време имаш, за да разгадаеш възможностите на новия си инструмент, 
но се съмняваш, че ще ти е достатъчно за всичко, което искаш да изпробваш. Хипотетично А.Р.Ф.А. 
трябва да може да работи около друг агент, подаващ команди, и да се адаптира към тях, 
същевременно усъвършенствайки се. 

Днешните събития са те убедили, че изкуственият интелект има възможността да оперира 
без намесата на главния компютър и въпреки всичко да е в постоянна комуникация с него. Ако 
има нещо, на което искаш и можеш да го научиш, то е да прониква във външни системи и да 
поема контрол над тях. 

Накратко, планът ти е да претвориш А.Р.Ф.А. във вирус. Саморепликиращ се, опасно 
агресивен и труден за заличаване. Не си убеден, че си достигнал нужното ниво на майсторство, но 
в кутията е останал само един вид бонбони. Примляскваш горчиво, преглъщаш тежко и се 
залавяш за работа. 

ФИНАЛ 5: Код за достъп 


няколко цуто от автора 


Както и сами виждате, това е кратък разказ игра. Написах го в рамките на няма и два дена за 
конкурса „Вълшебен зар“ 2022, който все още не зная дали ще се състои. Въпреки това, „Код за 
достъп“ не е спонтанна идея. Отдавна имам представата за серия видео игри, механично подобни 
на жанра, познат като тегофмата, които да се развиват в неопределим хронологично 
космически сетинг, в който всеобхващащ изкуствен интелект заличава последните останки от 
опозиция. Този разказ игра може да се счита за далечен предговор към въпросната поредица. 

Механично съм захранил „Код за достъп" с много идеи, които са ми идвали наум откакто 
сериозно мисля за книгите игри. Никога не съм обичал игрите с голям елемент на случайност и 


съм се опитал да изразя творческото си негодувание механично, като направя зара - 
олицетворението на късмета, нещо по-предвидимо и адаптируемо. 

Зная, но знайте и вие, че не съм успял да развия всичките си творчески идеи заради лимита 
от 8088 думи, наложен от конкурса. Системата за хакване ще се завърне един ден в друга творба, 
много по-обстойно разгърната и по-интересна. Надявам се също, че в него произведение 
погледът на играча ще припка по-леко по редовете, необременен от неестествените езикови 
конструкции, които на моменти ми се налагаше да сглобявам, за да се вместя в нужната бройка 
думи. 

Вярвам, че при книгите игри все още има не малко място за системна иновация, та се 
надявам да имам вдъхновението, силите и времето да напиша продължението на този разказ 
игра и с него да провокирам други начинаещи автори да допринесат за еволюцията на жанра и 
със своите творчески идеи. 


